**ОБРАЗЕЦ № 19**

**ПРОЕКТ НА ДОГОВОР**

**ЗА ВЪЗЛАГАНЕ НА ОБЩЕСТВЕНА ПОРЪЧКА**

Днес ………2015 г., в гр. София на основание чл. 74 от Закона за обществените поръчки и Решение № ……./ ……...2015 г. на Директора на 33 ОДЗ «Сребърни звънчета» за определяне на изпълнител от проведената открита процедура за възлагане на обществена поръчка с предмет: **„Доставка на хранителни продукти за нуждите на обединено детско заведение № 33 “Сребърни звънчета”** , между:

1. **ОДЗ №33 «Сребърни звънчета»,** с БУЛСТАТ ..................., с юридически адрес и адрес за кореспонденция: гр. София, ул. "Сребърни звънчета" № 4, представлявано от Надка Николова Пачеджиева – Директор, наричани по–долу за краткост **ВЪЗЛОЖИТЕЛ**

 и

2. ………………………………………………., ЕИК………...., банка……………., IBAN: ………………….., BIG код.....................................със седалище и адрес на управление …………………………….., представлявано от …………………., наричано за краткост “**ИЗПЪЛНИТЕЛ**” от друга страна,

 се сключи настоящият договор за следното:

**І. ПРЕДМЕТ И СРОК НА ДОГОВОРА**

Чл.1. (1)ВЪЗЛОЖИТЕЛЯТ възлага, а ИЗПЪЛНИТЕЛЯТ приема да достави, съгласно спецификацията – Приложение 1, представляваща неразделна част от договора и писмените заявки , срещу заплащане на договорената цена, изброените в спецификацията хранителни продукти (стоки).

Чл.2. Договорът се сключва за срок от 12 /дванадесет/ месеца и влиза в сила считано от ................. 2015 г.

**ІІ. ДОГОВОРЕНА ЦЕНА**

Чл.3.(1)Доставната цена включва ДДС и всички разходи по доставката до склада на Възложителя.

(2)ВЪЗЛОЖИТЕЛЯТ има право да намали едностранно обема на обществената поръчка при невъзможност да осигури пълно финансиране, без да носи договорна отговорност пред ИЗПЪЛНИТЕЛЯ.

Чл 4. Заплащането на доставената стока се извършва от детското заведение , на ИЗПЪЛНИТЕЛЯ, в срок до .........(.........................) дни след доставката, с платежно нареждане, въз основа на данъчна фактура, издадена от ИЗПЪЛНИТЕЛЯ по следната банкова сметка:

Обслужваща банка: ................,

клон ............................,

банков код: ............................,

банкова сметка: ...........................

**III. ВЪЗЛАГАНЕ НА ДОСТАВКИТЕ. ИЗИСКВАНИЯ**

Чл. 5. (1)Изпълнителят доставя хранителните продукти в работен ден, след предварителна писмена заявка от Възложителя на адреса на Възложителя, склад, до кантар.

(2) Доставките се извършват в определения график от Възложителя и Изпълнителя, а ако не е уговорено друго в рамките на работното време на Възложителя.Фактурирането се извършва ежеседмично за доставките през съответната седмица в последния работен ден.

(3) При всяка доставка на хранителни продукти Изпълнителя представя съответните сертификати за произход, качество и срок на годност. За предаване и приемане на доставените хранителни продукти се съставят и подписват складови разписки, по видове, количества и единични цени на доставените продукти.

(4)При доставка на хранителни продукти, които имат остатъчен срок на годност(трайност) по – малък от 70% от определения от производителя, към датата на изпълнение на съответната заявка, Изпълнителя е длъжен да достави нови хранителни продукти от същия вид, с остатъчен срок не по-малък от 70% от определения от производителя.

(5) Доставяните хранителни продукти трябва да отговарят на изискванията, определени в българското законодателство, европейските стандарти и да са придружени със следните документи:

- доставна фактура – оригинал;

- търговски документ, съдържащ номер на партида, регистрационен номер на предприятието.

**IV. СРОКОВЕ НА ДОСТАВЯНЕ**

Чл. 6. (1) Доставките на основните хранителни продукти се извършват ежедневно. Промяна на честотата на извършваните заявки е възможна при предварително съгласуване с ВЪЗЛОЖИТЕЛЯ.

 (2) ИЗПЪЛНИТЕЛЯТ няма право да отказва изпълнението на отправената към него заявка подадена при условията на този договор и стриктно следва да спазва утвърдения график на доставка.

**V. ПРАВА И ЗАДЪЛЖЕНИЯ НА СТРАНИТЕ**

**А. ВЪЗЛОЖИТЕЛЯТ**

Чл.7. (1) Възложителят приема стоката в склада си срещу стокова разписка съдържаща, вида на хранителния продукт, количество, номер на партида, регистрационен номер на предприятието, след оценяване на съответствието й с изискванията на договора и нормативните актове, което се удостоверява от ИЗПЪЛНИТЕЛЯ с представяне на документи.

(2) При наличие на мотивирано възражение Възложителя може да откаже да приеме стоката, за която не са представени документи , както и ако тя не отговаря на изискванията на Системата за управление на безопасност на храните, БДС EN ISO 22000:2005 съгласно §.1, т. 56 от ДР на ЗХ, съгласно условията на договора.

(3) При възникване на спор относно техническите спецификации и безопасността на доставената стока, контролни проби се вземат от оторизиран, съгласно закона, орган в присъствието на ВЪЗЛОЖИТЕЛЯ и ИЗПЪЛНИТЕЛЯ или упълномощени от тях лица, в същия ден. Протоколът от анализа на оторизирания орган /Българска агенция по безопасност на храните, акредитирана лаборатория/, ще се счита за обвързващ страните, като разходите за анализа са за сметка на ИЗПЪЛНИТЕЛЯ.

Чл.8. ВЪЗЛОЖИТЕЛЯТ има право във всеки момент от изпълнението на договора да извършва проверка чрез контролните си органи в обектите на ИЗПЪЛНИТЕЛЯ , относно количества, стадии на изпълнение, технически параметри на стоките, без това да пречи на оперативната дейност на ИЗПЪЛНИТЕЛЯ.

Чл.9. (1) ВЪЗЛОЖИТЕЛЯТ има право на рекламация, в случаите на установяване, че доставените стоки са опасни за здравето и безопасността на потребителя, след представяне на протокол за изпитване от акредитиран орган.

(2) При откриването на скрити недостатъци на стоките, за които ВЪЗЛОЖИТЕЛЯТ не е знаел и не е могъл да узнае при приемането й, той е длъжен незабавно да уведоми ИЗПЪЛНИТЕЛЯ. ВЪЗЛОЖИТЕЛЯТ има право да иска заменяне на стоката с нова или връщане на част от цената, ако ИЗПЪЛНИТЕЛЯТ не е изпълнил задълженията си, посочени в договора и закона.

Чл.10. (1) ВЪЗЛОЖИТЕЛЯТ, ще заплаща извършените през текущата седмица доставки до ...............(..................) работни дни след доставката и представяне на данъчна фактура.

(2) ВЪЗЛОЖИТЕЛЯТ няма да плаща аванси на ИЗПЪЛНИТЕЛЯ за извършваните от него регулярни седмични доставки, освен при извънредна или кризисна доставка. Всяка извънредна или кризисна доставка се заявява писмено от ВЪЗЛОЖИТЕЛЯ.

(3) Плащанията ще се извършват в левове.

**Б. ИЗПЪЛНИТЕЛЯТ**

 Чл. 12. **ИЗПЪЛНИТЕЛЯТ** се задължава:

 а) да извършва договореното в чл. 1 от този договор;

 б) да доставя заявените стоки в срокове по чл. 6 от настоящия договор;

 Чл.13. ИЗПЪЛНИТЕЛЯТ при подписване на договора представя гаранция за изпълнение, в размер на 3 (три) процента от стойността на договора.

Чл.14. ИЗПЪЛНИТЕЛЯТ има право да получи договорената цена на доставените стоки, съгласно раздел ІІ на договора.

Чл.15. ИЗПЪЛНИТЕЛЯТ се задължава да издава на Възложителя данъчни фактури за извършените доставки, всяка седмица.

Чл.16. (1) ИЗПЪЛНИТЕЛЯТ доставя стоките с етикети на български език, които да съдържат информация за вида на стоката, датата на производство, срокът на годност, произход и идентичност. Доставките следва да се извършват франко слада на Възложителя, съгласно заявките , по предварително съгласуван график между страните.

(2) Опаковката следва да е подходяща за ръчна и механизирана товарно-разтоварна дейност.

(3) Доставката на хранителни продукти да се извършва при строго спазване на санитарно – хигиенните изисквания за транспортните средства, придружени със съответните удостоверения за регистрация, издадени от компетентните органи.

(4)Доставката да се извършва в рамките на работния ден до 16.00ч.

(5)Стоките се придружават от:

- стокова разписка /търговски документ съдържащ номер на партида, регистрационен номер на предприятието/.

(6)При доставка франко склада на Възложителя , стоките да се придружават от лице, упълномощено да се подписва от името на ИЗПЪЛНИТЕЛЯ по отношение количеството на доставените продукти.

Чл.17.(1) ИЗПЪЛНИТЕЛЯТ е длъжен да предлага само безопасни, годни за консумация и неувреждащи здравето на хората хранителни продукти по смисъла на чл.20 от Закона за храните. ИЗПЪЛНИТЕЛЯТ, ако открие, че стоките не са безопасни за консумация, е длъжен:

- да изтегли от склада си стоките, представляващи заплаха за живота и здравето на потребителите, като незабавно информира ВЪЗЛОЖИТЕЛЯ за всички рискове, свързани с употреба на продуктите.

- в срок до .........................часа , съгласно представеното техническо предложение за изпълнение на поръчката, неразделна част от настоящия договор, да предприеме действия по рекламацията и заместването на продуктите с други годни за употреба.

(2) През срока на годност, съгласно БДС /ОН, ТС/, ИЗПЪЛНИТЕЛЯТ отговаря при правилно съхранение от страна на Възложителя за несъответствие на техническите спецификации на хранителните продукти, като той е длъжен за своя сметка да отстрани недостатъците и повредите.

Чл. 18. Рискът от увреждане или погиване на стоките до мястото им на доставка в съответните детски заведения е за сметка на ИЗПЪЛНИТЕЛЯ.

**VІ. ЦЕНИ И НАЧИН НА ПЛАЩАНЕ**

Чл. 19. ВЪЗЛОЖИТЕЛЯТ заплаща доставките на ИЗПЪЛНИТЕЛЯ при условие на раздел II, чл. 4 от настояшия договор.

**VII. КАЧЕСТВО И ПРИЕМАНЕ - ПРЕДАВАНЕ**

Чл. 20. (1) Стоките, които се доставят от ИЗПЪЛНИТЕЛЯ, трябва да отговарят на изискванията на действащите стандартизационни документи и да са със съответната маркировка за дата на производство, годност и партидни номера.

(2) Отговорните лица в са длъжни да приемат стоките, при условията на чл.7 от настоящия договор.

**VIII. РЕКЛАМАЦИИ**

Чл. 21. (1) Отговорните лица правят веднага рекламация при откриване на недостатъци на получените стоки при условията на чл. 9 от настоящия договор.

(2)При възникване на спор относно съответствието на доставените стоки с техническите спецификации, за обвързващ страните ще се счита анализа, извършен от акредитиран по установения в закона ред, орган.

(3)ИЗПЪЛНИТЕЛЯТ е длъжен в срок от ................................................часа, при установяване на несъответствие от акредитирания орган на доставените стоки с техническата спецификация, да отстрани установените недостатъци за своя сметка.

**IX. НЕУСТОЙКИ И ЛИХВИ**

Чл.22. (1) При забава на доставките от страна на ИЗПЪЛНИТЕЛЯ заявени при условията на чл. 5 от настоящия договор, той дължи на ВЪЗЛОЖИТЕЛЯ неустойка е размер на 2 % (два процента) от стойността на доставката за всеки просрочен ден, но не повече от 10 % (десет процента) от стойността на недоставените стоки.

(2) Ако забавата продължи повече от пет дни ВЪЗЛОЖИТЕЛЯТ има право да прекрати или развали договора, като задържи гаранцията за изпълнение.

Чл. 23. (1) ВЪЗЛОЖИТЕЛЯТ си запазва правото на рекламация и отказ от плащане при установяване на отклонения в количеството и съответствието на техническите спецификации на стоката въз основа на представените анализи и протоколи от акредитиращия орган, при условията на настоящият договор, като всички произтичащи от това неблагоприятни последици са за сметка на ИЗПЪЛНИТЕЛЯ.

(2) При установяване на неизпълнение на повече от три доставки, заявени при условията на чл. 5 от настоящия договор, по отношение на “количество” или „съответствие” в рамките на един месец от срока на договора, ВЪЗЛОЖИТЕЛЯТ има право да развали договора.

(3) При възникване на спор относно съответствието на стоката с техническите спецификации, за обвързващ страните ще се счита анализа на акредитирана лаборатория, който ще бъде основание за предприемане на действия от ВЪЗЛОЖИТЕЛЯ по ал.2, в случай на отказ от ИЗПЪЛНИТЕЛЯ за подмяна на стоката в срока на извънредна доставка – двадесет и четири часа.

**X. ГАРАНЦИЯ ЗА ИЗПЪЛНЕНИЕ**

Чл.24. (1) Преди подписване на този договор ИЗПЪЛНИТЕЛЯТ се задължава да представи на ВЪЗЛОЖИТЕЛЯ гаранция за изпълнение на договора в размер на .....................(...............................), което представлява 3 % от неговата стойност.

(2) Когато изпълнението на поръчката е станало невъзможно поради причини, за които ИЗПЪЛНИТЕЛЯТ не отговаря, ВЪЗЛОЖИТЕЛЯТ освобождава в срок от три работни дни, гаранция за изпълнение.

(3) В срок от 10 дни след прекратяване действието на договора ВЪЗЛОЖИТЕЛЯТ освобождава гаранцията за изпълнение, без да дължи лихва за времето, през което средствата са престочли законно у него.

**XI. ОБЩИ ПОЛОЖЕНИЯ**

Чл.25. (1)Договорът се прекратява с изтичане срока му на действие;

Чл. 26. Настоящият договор може да бъде прекратен преди изтичане на срока:

а) по взаимно съгласие на страните, изразено писмено;

б) едностранно, от страна на ВЪЗЛОЖИТЕЛЯ, ако в резултат на обстоятелства, възникнали след сключването му, не е в състояние да изпълнява договорните си задължения.

Чл. 27. Страните по този договор не могат да го изменят, освен при условията на чл. 43, ал. 2 от Закона за обществените поръчки.

Чл. 28. Всички съобщения или уведомления между страните по настоящия договор ще бъдат в писмена форма, която ще се смята за спазена и при отправянето им по e-mail или факс.

Чл.29. (1) ИЗПЪЛНИТЕЛЯТ по този договор няма право да прехвърля изпълнението на своите договорни задължения или да делегира права по тях на трети лица и фирми, които не са страна по настоящия договор.

(2) Разпоредбата на ал. 1 не се отнася за случаите на промяна на правно – организационната форма на фирмата на ИЗПЪЛНИТЕЛЯ.

Чл. 30. За неуредените с този договор въпроси се прилагат общите разпоредби на действащото гражданско прево.

Неразделна част от договора е Приложение 1, състоящи се от ....... броя страници и се подписа в 3 (три) еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ: ............................. ИЗПЪЛНИТЕЛ: .....................**

**ОДЗ № 33 “Сребърни звънчета”** **УПРАВИТЕЛ:........................**

**Директор:.............................. /............................../ /Н. Пачеджиева/**

 **Счетоводител: .......................**